ข้อบังคับเจ้าพนักงานจราจรในเขตกรุงเทพมหานคร ว่าด้วย การห้ามหยุดห้ามจอดรถในถนนคู้บอน พ.ศ. 2550

ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วย
การห้ามหยุดห้ามจอดรถในถนนคู้บอน
พ.ศ.
๒๕๕๐
 

ด้วยถนนคู้บอน เป็นถนนเส้นทางลัดสามารถเชื่อมผ่านไปยังถนนสายต่างๆ
และทั้งสองฝั่งของถนนมีชุมชน โรงเรียน หมู่บ้านจัดสรรและที่พักอาศัยเป็นจำนวนมาก จึงมีผู้นำรถมาจอดในถนนทั้งสองฝั่ง
ทำให้ผิวการจราจรแคบลง รถผ่านเข้า - ออก ได้ไม่สะดวกทำให้เกิดปัญหาการจราจรติดขัด
ดังนั้น เพื่อความปลอดภัย และความสะดวกในการจราจร จึงจำเป็นต้องจัดระเบียบการจราจรในถนนดังกล่าว

ฉะนั้น อาศัยอำนาจตามความในมาตรา ๑๓๙ (๒) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑ ลงวันที่ ๑๔ สิงหาคม พ.ศ. ๒๕๔๑
แต่งตั้งผู้บัญชาการตำรวจนครบาลเป็นเจ้าพนักงานจราจรในเขตกรุงเทพมหานคร จึงได้ออกข้อบังคับไว้
ดังต่อไปนี้

๑. ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามหยุดห้ามจอดรถในถนนคู้บอน พ.ศ. ๒๕๕๐

๒[๑].
ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

๓. ห้ามหยุดห้ามจอดรถทุกชนิด ในถนนคู้บอน ตามวัน
เวลา และเงื่อนไข ดังต่อไปนี้
๓.๑ ห้ามหยุดห้ามจอดรถทุกชนิด ตลอดเวลาทั้งสองฝั่ง
ในระยะ ๕๐ เมตร จากปากทางเข้าถนนคู้บอน ด้านถนนรามอินทรา
๓.๒ ห้ามจอดรถทุกชนิดทั้งสองฝั่ง ต่อจากเขตห้ามหยุดห้ามจอดไปจนถึงซอยคู้บอน
๓๓ ตั้งแต่ เวลา ๐๖.๐๐ น. - ๐๙.๐๐ น. และ ๑๖.๐๐ น. - ๒๐.๐๐ น. เว้นวันหยุดราชการ

๔. นับตั้งแต่วันที่ข้อบังคับนี้ใช้บังคับเป็นต้นไป
ให้ยกเลิกระเบียบ ข้อบังคับ หรือประกาศใดที่ขัดหรือแย้งกับข้อบังคับนี้


ประกาศ
ณ วันที่ ๑๘ พฤษภาคม พ.ศ. ๒๕๕๐
พลตำรวจตรี
วัจนนท์ ถิระวัฒน์
รองผู้บัญชาการ
ปฏิบัติราชการแทน
ผู้บัญชาการ
กองบัญชาการตำรวจนครบาล
เจ้าพนักงานจราจรในเขตกรุงเทพมหานคร














วัชศักดิ์/ผู้จัดทำ
๑๘
กรกฎาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๘๓ ง/หน้า ๖๓/๑๑ กรกฎาคม ๒๕๕๐